На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08 и 143/16) и члана 15. Одлуке о оснивању Одлуке о оснивању Установе Нишки културни центар ("Службени лист града Ниша", број 2/11 и 115/16)

Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

I **ДАЈЕ СЕ САГЛАСНОСТ** на Програм рада Установе Нишки културни центар за 2019. годину, број 2352/1 од 25.12.2018. године, који је донео Управни одбор ове установе на седници одржаној 25.12.2018. године;

II Програм рада установе Нишки културни центар за 2019. годину реализоваће се у складу са финансијским планом ове установе за 2019. годину.

III Решење доставити Установи Нишки културни центар, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

Мр Раде Рајковић

***О б р а з л о ж е њ е***

Управни одбор Установе Нишки културни центар, на седници одржаној 25.12.2018. године, донео је Програм рада Установе Нишки културни центар за 2019. годину, број 2352/1 од 25.12.2018. године.

Програмом су планиране активности везане за организацију сталних градских манифестација, реализацију посебних пројеката, основних програма, посебних програма и издаваштва.

И у 2019-ој години Нишки културни центар планира да овдашњој јавности представи неке од најреспектабилнијих домаћих делатника у области културе, као и да доведе у Ниш светски познате и признате уметнике, научнике и културне раднике. Програмске активности редакција основних и посебних програма такође ће, као и у претходној години, бити организоване на различитим местима у граду (факултети, школе, градске општине, градски платои и тргови, сале других градских установа културе), а не само у просторијама Установе.

Као и сваке године, огромнa енергијa биће уложена и у организовање јавних градских манифестација, као и у све друге сложеније програмске активности које имају карактер манифестација и фестивала, а третирају се као посебни пројекти Установе Нишки културни центар.

Уз значајне новитете у активностима Нишког културног центра и у 2019. години реализоваће се следећи задаци:

1) Завршетак рада на објављивању критичког издања Сабраних дела Бранка Миљковића, као вишегодишњем капиталном издавачком пројекату, сложене структуре али и високих издавачких, књижевних и културолошких домета; 2) Додељивање јавних признања; 3) Реализовање разноврсног филмског, позоришног, драмског, књижевног, музичког, ликовног и научно-образовног програма; 4) Наставак снимања документарне серије „Историја Ниша“; 5) Низ активности поводом обележавања 20 година постојања и рада НКЦ-а (уз објављивање монографије), итд.

Чланом 34. Одлуке о буџету Града Ниша за 2019. годину („Службени лист Града Ниша“, број 130/17) прописано је да „Директни корисници буџетских средстава, који су у буџетском смислу одговорни за кориснике буџетских средстава, врше расподелу средстава корисницима у оквиру својих одобрених апропријација“. Градска управа града Ниша - Секретаријат за културу и информисање, дала је сагласност на Финансијски план Установе за 2019. годину, који је у циљу целовитог сагледавања Програма достављен у прилогу.

Имајући у виду да је Програм рада установе Установе Нишки културни центар за 2019. годину сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Установе Нишки културни центар за 2019. годину.

**СЕКРЕТАР**

Небојша Стевановић